Diari Oficial de la Generalitat Valenciana


Sumari del DOGV 6778, del 21-05-2012 (2012/4883)

Informació pública de la proposta de modificació puntual número 21 del Pla General d'Ordenació Urbana.
------------------------------------------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/4883


Data del document
:   07-05-2012

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * administració local
    * pla d'urbanisme

Informació pública de la proposta de modificació puntual número 21 del Pla General d'Ordenació Urbana. [2012/4883]  
Pel Ple de l'Ajuntament, en sessió celebrada el dia 26 d'abril de 2012, en relació amb la modificació puntual núm. 21 del Pla General d'Ordenació Urbana de Xirivella, adoptà el següent acord:  
Primer. Sotmetre, simultàniament, la present proposta de modificació puntual núm. 21 del Pla General d'Ordenació Urbana de Xirivella, que té per objecte la modificació dels articles 77.2 paràgraf primer, 77.4.f i 85.1.a de les normes urbanístiques del PGOU:  
a) A informació pública, per un període d'un mes, mitjançant la seua publicació en el Diari Oficial de la Comunitat Valenciana, en un diari no oficial d'àmplia difusió de la localitat i en la pàgina web municipal, en el terminis establits en l'article 83.2 de la Llei 16/2005, de 30 de desembre, Urbanística Valenciana.  
b) Informes dels distints departaments i òrgans competents de les administracions, conforme a la normativa reguladora de les respectives competències.  
c) Dictamen dels municipis confrontants.  
d) Informes de les empreses que gestionen o exploten infraestructures de serveis declarats essencials o d'utilitat pública.  
Segon. Durant el termini d'exposició al públic, el projecte diligenciat de modificació puntual núm. 21 del PGOU es trobarà depositat en el gabinet d'informació de l'Ajuntament de Xirivella per a la seua consulta pública, durant l'horari de 09.00 a 14.00 hores, Així mateix, es podrà realitzar consulta en l'oficina tècnica de l'Ajuntament d'Urbanisme (Departament d'Urbanisme), els dimecres de 13.00 a 14.30 hores.  
  
Tercer. Durant el termini anteriorment meritat els interessats podran formular totes les al·legacions i presentar tots els documents i les justificacions que estimen pertinents en defensa dels seus interessos davant del Departament d'Urbanisme.  
Quart. Acordar la suspensió de la tramitació i l'atorgament de llicències d'activitat, de parcel·lació de terrenys, edificació i demolició i d'acords aprovatoris de nous programes en la zona afectada pel projecte de modificació puntual de planejament exposat al públic, les noves determinacions de la qual suposen modificació del règim urbanístic vigent. Aquesta suspensió tindrà una duració màxima de dos anys i s'extingirà, en tot cas, quan s'aprove definitivament la modificació sotmesa a informació.  
  
Cinqué. Els peticionaris de llicències sol·licitades amb anterioritat a la suspensió tindran dret a ser indemnitzats del cost dels projectes i a la devolució dels tributs i de les càrregues satisfetes a causa de la sol·licitud, sempre que aquesta siga conforme a l'ordenació urbanística vigent en el moment en què va ser efectuada i resulte denegada per incompatibilitat amb el nou planejament. Només en els casos prevists en les lleis serà procedent, a més, la indemnització pels perjuís irrogats per l'alteració del planejament (art. 101.6).  
  
Xirivella, 7 de maig de 2012.- El regidor delegat: Guillermo Garrido Jiménez.